open-index/open-wikipedia-markdown huggingface dataset:
Լի Սոն Կյոնգ

**Լի Սոն Կյոնգ**(ծնվել է օգոստոսի 10-ին, 1990), Հարավային Կորեայի մոդել և դերասանուհի։ Նա հանդես է եկել հեռուստատեսային «Պանիրը թակարդի մեջ» (2016) և «Բժիշկներ» (2016) դորամաներում նախքան իր առաջին գլխավոր դերը որպես «Ծանրամարտի փերի Քիմ Բոկ Ջու» (2016)։

## Կյանք և կրթություն
Լին ծնվել է 1990, օգոստոսի 10-ին, Գոյանգ քաղաքում, Գեոնջի, Հարավային Կորեա։

2016 թ. Փետրվարի 22-ին Լին ավարտել է Դոնգուկի կանանց համալսարանը։

## Կարիերա
Լին իր զվարճանքի կարիերան սկսել է որպես մոդել, նա մրցել էր 2008 թվականին տեղական Super Model Contest- ում, գրավելով 11-րդ տեղը նվաճեց Lex- ի մրցանակը, և 2009 թ. Ասիա-Խաղաղօվկիանոսյան Սուպեր Մոդելային միջազգային մրցույթում `գրավելով 5-րդ տեղը նա ստացավ Unix Hair New Style մրցանակը։

2014-ին Լին խաղացել « Ամեն ինչ լավ է, սա սեր է » հեռուստատեսային դրամայում, որպես YG Entertainment- ի եւ K-Plus- ի համատեղ ձեռնարկության շնորհիվ առաջին մոդել-դերասանուհի։ Այնուհետեւ հաջորդեց հանգստյան օրերի դրաման, Թագուհու ծաղիկը (2015) : Նա հաղթեց «Լավագույն նոր դերասանուհի» անվանակարգում «Հատուկ նախագծային դրամայի» մեջ MBC դրամայի մրցանակաբաշխության ժամանակ։

2016 թ. հունվարին Լին ծխախոտի և թմրանյութերի ազդեցության տակ էր։ 2016 թ. Ապրիլի 28-ին թողարկվեց Էդի Քիմ-ի և Լիի համատեղ ստեղծագործություը, որը վերնագրվեց "My Lips like Warm Coffee"։ Հետո խաղացել է SMS Բժիշկներ դրամաում՝ որպես նեիրովիրաբույժ։ Նույն տարում խաղացել է իր առաջին գլխավոր դերը Ծանրամարտի փերի Կիմ Բոկ Ջուն, այն հիմնված էր իրական պատմության վրա ՝ օլիմպիական չեմպիոն, ծանրամարտիկ Jang Mi-ran-ի կյանքի։

## Անձնական կյանք
2017 թվականի ապրիլին Լիի գործակալությունը հաստատել է, որ նա և մոդել-դերասան Նամ Ջո Հյուկը հանդիպում են։ Նրանք երկուսն էլ ցուցադրվեցին Cheese In The Trap (2016) և Ծանրամարտի Փերի Քիմ Բոկ-Ջու (2016) դրամաներում։

## Ֆիլմագրություն
### Ֆիլմ

### Հեռուստասերիալներ

### Վրաիթի շոու

### Երաժշտության տեսահոլովակներ

## Սկավառակագրություն

## Մրցանակներ և անվանակոչություններ

## Ծանոթագրություններ

## Արտաքին հղումներ
* 
* 
* 

Կատեգորիա:Հարավկորեացի դերասանուհիներ
Կատեգորիա:Հարավկորեացի կինոդերասանուհիներ
Կատեգորիա:Հարավկորեացի հեռուստատեսային դերասանուհիներ
Կատեգորիա:Հարավկորեացի մոդելներ
Հովհան Կրոնշտադտցի եկեղեցի (Դոնի Ռոստով)

**Հովհան Կրոնշտադտցի եկեղեցի** (), ուղղափառ տաճար Դոնի Ռոստով քաղաքում (Ռոստովի մարզ, Ռուսաստան)։ Կառուցվել է ի պատիվ ուղղափառ սուրբ Հովհաննես Կրոնշտադտցու։ Տաճարը ենթարկվում է Մոսկվայի պատրիարքարանի Ռոստովի և Նովոչերկասկի թեմին։ Կառուցվել է 2010 թվականին ճարտարապետ Գենրիխ Վասիլևիչ Իվանովի նախագծով։

## Պատմություն
Սուրբ բարեպաշտ Հովհան Կրոնշտադտցու պատվին կառուցված տաճարը միակ ուսանողական տաճարն է Ռոստովի և Նովոչերկասկի թեմի տարածքում։ Այս տաճարի պատմությունը սկսվել է 1992 թվականին, երբ սեպտեմբերի 29-ին տեղի է ունեցել Ռոստովի հաղորդակցության ուղիների պետական համալսարանին կից տնային եկեղեցու բացումը։ Առաջին արարողությունն այդ եկեղեցում տեղի է ունեցել 1993 թվականի սեպտեմբերի 1-ին։ Հաջորդ տարվա հուլիսի 12-ին Ռոստովի և Նովոչերկասկի արքեպիսկոպոս Պանտելեիմոնն օծել է շինարարության վայրը, իսկ հուլիսի 26-ին սկսվել են շինարարական աշխատանքները։ Առաջին Սուրբ պատարագը կատարվել է 1994 թվականի հունիսի 3-ին։

Շուտով որոշում կայացվեց կառուցել Հովհան Կրոնշտադտցու նոր տաճար։ Մոսկվայի և համայն Ռուսիո պատրիարք Ալեքսի II-ը 1999 թվականին այցելել է համալսարան և Ժողովրդական ապստամբության հրապարակում օծել հիմնաքարն ու կառուցման վայրը։ 2004 թվականին կառուցվել են գմբեթներն ու խաչը։ Տաճարին կից գործում է կիրակնօրյա դպրոց։ 2005 թվականի մարտի 14-ից ծխական համայնքի ժամերգությունները տեղափոխվել են սուրբ առաքյալներ Պետրոսի ու Պողոսի անվան կողմնասեղան, որը կազմակերպվել էր ապագա տաճարի կիսանկուղային տարածքում։ Տաճարը կառուցվել է դասական ոճով (ի տարբերություն Դոնի Ռոստովում իշխող «բյուզանդականի»։

## Ծանոթագրություններ

Կատեգորիա:2010 հիմնադրումներ
Կատեգորիա:Դոնի Ռոստովի վանքեր և եկեղեցիներ
Կատեգորիա:Եկեղեցիներ այբբենական կարգով
Բոնիփակիոս VII

**Բոնիփակիոս VII** (, ավազանի անունը՝ Ֆրանկո Ֆերրուչչի ), Հռոմի Կաթոլիկ եկեղեցու հակապապ 974, 984 թվականներից մինչև 985 թվական։ Ենթադրվում է, որ նա է մահապատժի ենթարկել Բենեդիկտոս VI պապին։ Կարճ կառավարումից հետո նա ևս մահացել է կասկածելի հանգամանքներում։

## Կենսագրություն
Բոնիփակիոս VII պապը եղել է Ֆերրուչչիի որդին և կրել է Ֆրանկո անունը։ Նա ծնվել է Իտալիայում 920-ականների վերջում կամ 930-ականների սկզբում, ստույգ տարեթիվը հայտնի չէ։ Քանի որ նրա անունը Ֆրանկո է եղել, ենթադրվում է, որ նա պատկանել է մի ընտանիքի, որի անունը հաճախակի նշված է եղել 10-րդ դարի փաստաթղթերում, և հավանաբար այն ունեցել է ֆրանսիական ծագում։ 972 թվականին նա դարձել է կարդինալ-սարկավագ, որը կրել է մինչև պապ դառնալը։

973 թվականին Հռոմի պապ է ընտրվում Բենեդիկտոս VI պապը, որը Օտտոն I կայսեր կողմնակիցն էր։ Սակայն վերջինիս հակառակորդները չէին համակերպվում դրա հետ։ 974 թվականի հունիսին Կրեսցենտի Ավագի գլխավորությամբ ապստամբություն է բարձրացվում, որի արդյունքում պապը գահընկեց է արվում։ Երկու ամիս անց բանտում սպանվում է։ Պապական գահին նստում է Ֆրանկո Ֆերրուչչի սարկավագը՝ ընդունելով Բոնիփակիոս VII անունը։ Սակայն 974 թվականի օգոստոսին կայսերական բանագնաց Սիկկոն ստիպում է Կրեսցենտիոսին ու Բոնիփակիոսին իրենց կողմնակիցների հետ փախչել Հռոմից։ Նրանք իրենց հետ վերցնում են կայսերական գանձարանն ու թաքստոց գտնում Կոստանդնուպոլսում։ 983 թվականի դեկտեմբերի 7-ին մահանում է Օտտոն I կայսրը։ Նրա որդին դեռ 3 տարեկան էր։ Ապստամբներն օգտվում են իշխանության թուլությունից և Հռոմ վերադառնում 984 թվականի ապրիլին։ Հովհաննես XIV պապը գահընկեց է արվում և ձերբակալվում։ 4 ամիս անց մահանում է սովից և տանջանքներից։

Բոնիփակիոս VII-ի կառավարման մասին քիչ բան է հայտնի։ Հռոմում նա ձեռք էր բերել վատ համբավ՝ դաժան կառավարման պատճառով։ Նա մահացել է 985 թվականի հուլիսի 20-ին։ Նրա տանջահար եղած մարմինը հայտնաբերվել է Լաթերանյան պալատի դիմաց, Մարկոս Ավրելիոսի հեծյալ արձանի մոտ։

## Տես նաև
* Հռոմի պապերի ու հակապապերի ցանկ
* Հակապապ

## Ծանոթագրություններ

## Արտաքին հղումներ
* 
* Биография на сайте «Все монархии мира» 
* Биография (англ.)
Մեյվ Քուինլեն

**Մեյվ Քուինլեն** (, ամբողջ անունը` Մեյվ Էնն Քուինլեն (Maeve Anne Quinlan), ), ամերիկյան դերասանուհի և նախկին թենիսիստուհի։ Լայն ճանաչում է ստացել խաղալով «Հարավը ոչ մի տեղ է» և «90210. Նոր սերունդ» հեռուստասերիալներում։

## Կենսագրությունը
Մեյվ Քուինլենը ծնվել է ԱՄՆ-ում, իռլանդացիների ընտանիքում և ունի երկքաղաքացիություն (ԱՄՆ և Իռլանդիա)։ Պրոֆեսիոնալ թենիսով սկսել է զբաղվել 16 տարեկանից և մասնակցել է մի քանի միջազգային մրցաշարերի, զբաղեցնելով 95-րդ տեղը` երիտասարդ մարզիկների միջազգային վարկանիշային աղյուսակում, որի շնորհիվ կարողացել է կրթաթոշակ ստանալ Հարավային Կալիֆոռնիայի և Հյուսիս-Արևմտյան համալսարաններից։ Վերջինում նա ուսանում էր դերասանի վարպետություն։ Վնասվածք ստանալուց հետո նա թողել է սպորտը` նվիրվելով դերասանի մասնագիտությանը և նկարահանվել Nike-ի և Gatorade-ի գովազդային հոլովակներում։

1995-2005 թվականներին նկարահանվել է «Հանդուգն են ու գեղեցիկ» հեռուստասերիալում` կատարելով Մեգան Կոնլիի դերը։ 2006 թվականին, որպես աստղային հյուր, հայտնվել է նույն սերիալի երեք դրվագներում։ Նրա առավել աչքի ընկնող դերերից է նաև Ռոնդայի դերը` աղմկահարույց «Քեն Փարք» (2002 թ.) կինոնկարում, որտեղ նա սեքսով է զբաղվում իր դստեր ընկերոջ հետ։ 2009 թվականին, Տարաջի Հենսոնի և Մորիս Չեսթնաթի հետ միասին, նկարահանվել է «Հեշտությամբ չհանձնվել» կինոնկարում։ Որպես պրոդյուսեր և գլխավոր դերակատար, հանդես է եկել «3Way» վեբ-սերիալով։

## Անձնական կյանքը
Մեյվ Քուինլենը 1996-1999 թվականներին ամուսնացած է եղել դերասան Թոմ Սայզմորի հետ։ Ներկայումս ապրում է Լոս Անջելեսում։

## Ֆիլմագրությունը
**Կինո**

**Հեռուստատեսություն**

## Ծանոթագրություններ

Կատեգորիա:Ամերիկացի կինոդերասանուհիներ
Կատեգորիա:Ամերիկացի սցենարիստներ
Կատեգորիա:Ամերիկացիներ իռլանդական սերմամբ
Կատեգորիա:Հեռուստատեսային դերասանուհիներ
Կատեգորիա:Ամերիկացի թենիսիստուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի հեռուստապրոդյուսերներ
Իոսիֆ Շահգիլդյան

**Իոսիֆ Վահանի Շահգիլդյան** (), հայ համաճարակաբան։  Բժշկական գիտությունների դոկտոր (1981), պրոֆեսոր (1988): ՌԴ գիտության վաստակավոր գործիչ (1998):

## Կենսագրություն
Իոսիֆ Շահգիլդյանը ծնվել է 1932 թվականին Մոսկվայում։ 1956  թվականին ավարտել է Մոսկվայի 2-րդ բժշկական ինստիտուտը։ 1958 թվականից աշխատում է ՌԴ ԲԳԱ Դ. Իվանովսկու անվան վիրաբուժության գիտահետազոտական ինստիտուտում, 1981 թվականից՝ վիրուսային լյարդաբորբերի համաճարակաբանության և կանխարգելման լաբորատորիայի ղեկավար,  2002 թվականից, միաժամանակ՝ Մոսկվայի Ի. Սեչենովի անվան բժշկական ակադեմիայի պրոֆեսոր։

Աշխատանքները վերաբերում են վիրուսային լյարդաբորբերի տարբեր տեսակների համաճարակաբանությանը, կլինիկական առանձնահատկություններին, B և C լյարդաբորբերի հարուցիչների փոխանցման բնական ուղիների ակտիվության առանձնահատկություններին։ Պարզել է A և B լյարդաբորբերի դեմ վակցինացման արդյունավետությունը՝ ռիսկի տարբեր խմբերում, նորածինների և պատանիների շրջանում։ Մասնակցել է ՌԴ տարբեր շրջաններում, Մոնղոլիայում, Հնդկաստանում վիրուսային պատճառագիտությամբ տարբեր հիվանդությունների բռնկումների վերացման աշխատանքներին։

## Անդամակցություն
* ՌԴ ԲԳԱ թղթակից անդամ, 2005 
* ՌԴ բնական ԳԱ անդամ, 1995 
* Ի. Մեչնիկովի անվան համաճարակաբանների, մանրէաբանների և մակաբուծաբանների համառուսաստանյան ընկերության նախագահության անդամ

## Պարգևներ, մրցանակներ
* ՌԴ գիտության վաստակավոր գործիչ, 1998 
* «Աշխատանքի վետերան» մեդալ
* «Ի հիշատակ Մոսկվայի 850-ամյակի» մեդալ

## Ընտանիք
* Կինը՝ Լեբլե Իրինա Գլեբովնա (1933 թ.), բժիշկ, թերապևտ
* Երեխաներ՝ Դմիտրի (1957 թ.), բժիշկ, բժշկական գիտությունների թեկնածու, Վասիլի (1964 թ.), բժշկական գիտությունների թեկնածու
* Հայրը՝ Շահգիլդյան Վասիլի Պետրոսի (1901 թ.), կուսաշխատող, Սվերդլովսկի երկաթուղու պետ, պարգևատրվել է Լենինի շքանշանով
* Մայրը՝ Դնեպրովա Նինա Մարկովնա (1902 թ.), Սվերդլովսկի մարքսիզմ-լենինիզմի ինստիտուտի տնօրեն
* Եղբայր՝ Վահան Վահանի Շահգիլդյան (1935-2012 թթ.), կապի և կոմպյուտերային համակարգերի բնագավառի գիտնական, տեխնիկական գիտությունների դոկտոր, պրոֆեսոր

## Գրականություն
* Иосиф Васильевич Шахгильдян ( к 75-летию со дня рождения) : биография отдельного лица // Вестник Российской академии медицинских наук : ежемесячный научно-теоретический журнал / Российская академия медицинских наук. - 2007. - N 9 . - С. 43. - ISSN 0869-6047.

## Ծանոթագրություններ

Կատեգորիա:«Աշխատանքի վետերան» մեդալակիրներ
Կատեգորիա:Բժշկական գիտությունների դոկտորներ
Կատեգորիա:Հայ համաճարակաբաններ
Կատեգորիա:Հայ պրոֆեսորներ
Կատեգորիա:ՌԴ գիտության վաստակավոր գործիչներ
Ոնորիոս II (հակապապ)

**Ոնորիոս II** (, ավազանի անունը՝ Պիետրո Կադալո, ), Հռոմի Կաթոլիկ եկեղեցու հակապապ 1061 թվականի հոկտեմբերի 28-ից մինչև 1072 թվական։ Նա ծնվել է Վերոնայում և դարձել է Պարմայի կաթոլիկ թեմի եպիսկոպոս 1046 թվականին։ Մահացել է Պարմայում 1072 թվականին։

## Կենսագրություն
Ոնորիոս II-ը ծնվել է Վերոնայում, ազնվականի ընտանիքում։ Եղել է Պարմայի կաթոլիկ թեմի եպիսկոպոս։ Նիկողայոս II պապի մահից հետո կարդինալները Հիլդեբրանդի գլխավորությամբ 1061 թվականի սեպտեմբերի 30-ին Լուկայի եպիսկոպոս Անսելմին ընտրում են որպես պապ, որն ընդունում է Ալեքսանդր II անունը։ Այս ընտրություններն առաջինն էին, որ համաձայնեցված էին Լաթերանի եկեղեցական ժողովի որոշումների հետ, այսինքն սկզբունքայնորեն առանց կայսերական պալատի համաձայնության։ Կայսրուհի Ագնեսսա դե Պուատյեն, չընդունելով պապական ընտրությունների նոր կարգը, Իտալիայում կայսերական կանցլեր Հիբերտի օգնությամբ հավաքում է եպիսկոպոսների ժողով Բազելում, որում 1061 թվականի հոկտեմբերի 28-ին «կայսերական» պապ է ընտրվում Պիետրո Կադալոն՝ որն ընդունում է Ոնորիոս II անունը։ Հռոմեական սենատը քայլեր է ձեռնարկում, որպեսզի արագորեն Հռոմ վերադառնա նորընտիր պապը, որն այդ ժամանակ գտնվում էր Շվեյցարիայում, որպես հակադարձ Ալեքսանդրին։ Այսպիսով սկիզբ է դրվում հերթական հերետիկոսությանը՝ միաժամանակ երկու պապ, որոնք համարում էին իրենց Սուրբ Պետրոսի օրինական ժառանգորդ։

1062 թվականի գարնանը Ոնորիոս II-ը, գլխավորելով բանակը, արշավում է Հռոմ։ Կարդինալները փորձում են նրա հետ բանակցել, սակայն հաջողության չեն հասնում։ Ապրիլի 14-ին երկու պապերի բանակների պայքարն ավարտվում է Ալեքսանդրի կողմնակիցների պարտությամբ, ինչը թույլ է տալիս Ոնորիոսին գրավել Սուրբ Պետրոսի տաճարը շրջափակող տարածքը։ Սակայն նա չէր հասցրել իր հաղթանակի պտուղները քաղել, երբ Հռոմ է ներխուժում է Տոսկանայի կոմս Գոթֆրիդը։ 1062 թվականի մայիսին նա հակադրում է երկու մրցակից պապերին հեռանալ Հռոմից և դիմում է կայսրուհուն խնդրանքով, որպեսզի վերջինս լուծի այդ հակամարտությունը։

Այդ ժամանակ կայսրությունում տեղի է ունենում պետական հեղաշրջում․ Ագնեսսան դառնում է միանձնուհի, իսկ իշխանությունը գրավում է Քյոլնի արքեպիսկոպոս Աննո II-ը։ Նոր կառավարիչը 1062 թվականի հոկտեմբերին Աուգսբուրգում Ռայխստագում Ալեքսանդրին ընդունում են որպես օրինական պապ, իսկ Ոնորիոս II-ին հակապապ հռչակում։

Այս պայմաններում երկու պապերի կողմնակիցների մեջ քաղաքացիական պատերազմ է սկսում։

Ոնորիոսը հեռանում է Պարմա, հավաքում իր կողմնակիցներին և նորից հարձակվում Հռոմի վրա։ Հակապապը ամրանում է Սուրբ Հրեշտակի ամրոցում, որտեղից անընդմեջ սպառնում էր Ալեքսանդր II-ին, որը բնակվում էր Լաթերանյան պալատում։ Կապուայի իշխան Ռիչարդի օգնությամբ Ալեքսանդրը ճնշում է Ոնորիոսին, և վերջինս կրկին փախչում է Պարմա։ Եկեղեցին վերստին հաստատում է Ալեքսանդրի օրինականությունը։ Իսկ Ոնորիոսն այդպես էլ չի ընդունում իր պարտությունը և մինչ մահը 1072 թվական շարունակում էր իրեն պապ համարել։

## Տես նաև
* Հռոմի պապերի ու հակապապերի ցանկ
* Հակապապ

## Ծանոթագրություններ

## Արտաքին հղումներ
* 
*
Փարիզի Աստվածամոր տաճարը (ֆիլմ, 1956)

**Փարիզի Աստվածամոր տաճարը** (), ֆրանս-իտալական համատեղ արտադրության գեղարվեստական կինոնկար, որը նկարահանվել է 1956 թվականին, ռեժիսոր Ժան Դելանուայի կողմից, Վիկտոր Հյուգոյի համանուն վեպի հիման վրա։ Ֆիլմն աչքի է ընկնում բնական պայմաններում կատարված նկարահանումներով, շքեղ հանդերձանքներով և դերասանների հիանալի խաղով։

## Սյուժեն
Ֆիլմի դեպքերը տեղի են ունենում միջնադարյան Փարիզում։ Գնչուհի Էսմերալդան իր գեղեցկությամբ խելքահան էր արել բոլոր տղամարդկանց։ Նրան իր հոգու խորքում թաքուն սիրահարված էր նաև Փարիզի Աստվածամոր տաճարի խստաբարո քահանա Կլոդ Ֆրոլոն։ Վերջինիս սանը, սապատավոր ժամկոչ Քվազիմոդոն, նույնպես դյութված էր թխահեր պարուհով։ Սակայն Էսմերալդան պահպանում էր իր հավատարմությունը ազնվական Ֆեբ դե Շատոպերի հանդեպ։ Խանդից կուրացած քահանան վիրավորում է Ֆեբին։ Այդ հանցագործության մեջ մեղադրում են Էսմերալդային և դատապարտում մահապատժի` կախաղանի միջոցով։ Ֆեբը ոչինչ չի անում իր սիրեցյալին փրկելու համար, սակայն վերջինիս օգնության է հասնում Քվազիմոդոն։

Ֆիլմի վերջաբանը մասամբ տարբերվում է վեպից, որտեղ Էսմերալդան սպանվում է տաճարի վրա գրոհի ժամանակ` նետահարվելուց։

## Դերասանական կազմ

## Նկարահանող խումբ

## Հետաքրքիր փաստեր
Այս կինոնկարում Ջինա Լոլոբրիջիդայի մարմնավորած Էսմերալդան համարվում է կերպարի ամենահաջողված էկրանային տարբերակը։ Դրա պատճառներից մեկն այն է, որ դերասանուհին ֆիլմում խաղում է ոտաբոբիկ, այն դեպքում, երբ վեպում հերոսուհին մաշիկներ է կրում։

## Ծանոթագրություններ

## Արտաքին հղումներ
* «Փարիզի Աստվածամոր տաճարը» (ֆիլմ, 1956) на сайте cinema-francais.fr

Կատեգորիա:1950-ականների ֆրանսիական ֆիլմեր
Կատեգորիա:1956 ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Իտալական դրամա ֆիլմեր
Կատեգորիա:Իտալական պատմական ֆիլմեր
Կատեգորիա:Իտալական ֆիլմեր
Կատեգորիա:Ֆիլմեր Փարիզի մասին
Կատեգորիա:Ֆրանսերեն ֆիլմեր
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական պատմական ֆիլմեր
Կատեգորիա:Ֆրանսիական ֆիլմեր
Կատեգորիա:1950-ականների ֆրանսերեն ֆիլմեր
Կատեգորիա:Ֆիլմերի երաժշտություն ըստ Ժորժ Օրիկի
Ամիկ Ենգիբարյան

**Ամիկ Ավետի Ենգիբարյան** (, ), խորհրդահայ ավիոկոնստրուկտոր, էլեկտրասարքավորումների մասնագետ։

## Կենսագրություն
Ծնվել է 1901 թվականին Երևանում։ 1917 թվականին ավարտել է Երևանի դասական գիմնազիան, իսկ 1923 թվականին՝ Բաումանի անվան Մոսկվայի պետական տեխնիկական համալսարանը։ 1923 թվականից, որպես ավիացիոն էլեկտրասարքավորումների կոնստրուկտոր աշխատել է Ժուկովսկու անվան կենտրոնական աերոհիդրոդինամիկական ինստիտուտում։ 1930-ական թվականների սկզբին վերապատրաստվել է Գերմանիայում, Անգլիայում և ԱՄՆ-ում։ 1937 թվականին եղել է ԽՍՀՄ պաշտպանական արդյունաբերության ժողկոմի 6-րդ վարչության պետը։
1937 թվականի նոյեմբերի 22-ին ձերբակալվել է։ Նրան մեղադրանք են ներկայացրել Սիգիզմունդ Լևանևսկիի ինքնաթիռի վրա ահաբեկչական հարձակում նախապատրաստելու համար և դատապարտել են 10 տարի։

1940 թվականի մայիսի 25 -ին ԽՍՀՄ նախագահի հրամանով համաներում է ստացել և ազատ արձակվել աշխատանքային ճամբարից։

1941 թվականի փետրվարից աշխատանքի է անցել № 266 գործարանում։ Նույն թվականի նոյեմբերից եղել է այդ գործարանի բաժնի վարիչը և գլխավոր կոնստրուկտորը։ 1945 թվականին նշանակվել է № 25 գործարանի գլխավոր կոնստրուկտորը և առաջին տնօրենը։

Մասնակցել է Անդրեյ Տուպոլևի ստեղծած ԱՆՏ-4, ԱՆՏ-14, ԱՆՏ-26, ԱՆՏ-28, ՏԲ-5, ՏՈւ-103 ինքնաթիռների փորձարկումներին։

Մահացել է 1948 թվականին սրտամկանի ինֆարկտից։

## Պարգևներ և մրցանակներ
* Ստալինյան մրցանակ 3-րդ կարգ-օդանավի սպառազինման նոր դիզայնը զարգացնելու համար։
* Կենտգործկոմի պատվոգիր
* «Պատվո նշան» շքանշան
* «Կարմիր աստղի» շքանշան (1943)։

## Ծանոթագրություններ

## Արտաքին հղումներ
* Саркисян А. Е. Армяне-военные ученые, конструкторы, производственники и испытатели XX века. Ер.,2005, с.208-214
* Черток Борис Евсеевич. РАКЕТЫ И ЛЮДИ. Фили — Подлипки — Тюратам
* М. Б. Саукке «Неизвестный Туполев».
* Енгибарян Амик Аветович
* http://blogs.7iskusstv.com/?p=21869
* http://www.vniia.ru/about/doc/vniia_60.pdf 

Կատեգորիա:Հայ ավիակոնստրուկտորներ
Կատեգորիա:Հայ ճարտարագետներ
Կատեգորիա:Մոսկվայի պետական տեխնիկական համալսարանի շրջանավարտներ
Կատեգորիա:Սրտամկանի ինֆարկտից մահացածներ
Կռատուկի բախտը

**Կռատուկի բախտը** (), դանիացի հայտնի հեքիաթագիր Հանս Քրիստիան Անդերսենի հեքիաթը։ Գրվել է 1852 թվականին։
## Սյուժե
Հեքիաթը պատմում է այն մասին, որ մի հարուստ ագարակում հազվագյուտ ծառեր ու ծաղիկներ էին աճում։ Քաղաքից և մոտակա գյուղերից մարդիկ էին գալիս, որպեսզի տեսնեն այդ հրաշալի բույսերը։ Ագարակի ցանկապատից դուրս մի կռատուկ կար, որին ոչ ոք ուշադրություն չէր դարձնում, բացի մի պառավ էշից։ Մի օր այգում մեծ բազմություն էր հավաքվել, այդ թվում նաև մի օրիորդ, որը շատ հարուստ, նշանավոր տոհմից էր և եկել էր Շոտլանդիայից։ Նա փորձում էր իր համար ծաղիկ ընտրել, բայց չէր կարողանում, որովհետև ոչ մեկն իր ճաշակով չէր։ Օրիորդը նայում է ցանկապատից դուրս և տեսնում կռատուկի կապտակարմրավուն փարթամ ծաղիկներն ու խնդրում տանտիրոջ տղային, որ նա պոկի ծաղիկը, որովհետև դա Շոտլանդիայի ծաղիկ է։ Ծաղիկը պոկելուց տղայի մատը փուշը ծակում է, բայց միևնույնն է նա ոչինչ չի ասում ու ծաղիկը տալիս աղջկան։ Աղջիկը վերցրնում է ծաղիկը ու դնում է տղայի մերակի մեջ։ Շաբաթներ հետո կռատուկը լսում է մի լավ լուր այն մասին, որ օրիորդն ամուսնացել է տանտիրոջ տղայի հետ ու սկսում է բոլորին պատմել այն մասին, որ իր շնորհիվ է, որ նրանք միացան։ Նա իր բոլոր նոր բողբոջներին ասում էր, որ նրանք շուտով պատվավոր տեղում են լինելու, բայց այդպես էլ նրանց երազանքը չկատարվեց։ Ժամանակն անցնում էր, իսկ կռատուկը սպասում էր, թե երբ նրան կտանեն ցանկապատից ներս։ Անմեղ երիցուկներն ու ջրջրուկները լսում էին նրան և անկեղծ հավատում նրա ամեն մի խոսքին, իսկ կաթնավաճառի սայլը քաշող պառավ էշը, որ կապված էր կռատուկից ոչ հեռու, անընդհատ ձգտում էր դունչը հասցնել կռատուկին, բայց պարանը շատ կարճ էր։ Կռատուկը շատ ժամանակ մտածում էր իր տոհմի և նշանավոր լինելու մասին, զրուցում մյուսների հետ այն մասին, որ նա հարուստ տոհմից է։ Վերջանում էր աշունը։ Այգում ավելի գեղեցիկ ծաղիկներ էին աճել, բայց չէին բուրում։ Ջահել եղևնիներն արդեն սկսել էին զգալ Ծննդյան տոներից առաջ իրենց վիշտը։ Իսկ կռատուկը վշտացած խորհում էր։ Վերջապես եկավ ձմեռը։ Կռատուկի բոլոր ծաղիկները չորացել էին, բացի մեկից` ամենավերջինից։ Հանկարծ այգի են մտնում նորապսակ ամուսինները, աղջիկը նայում է ցանկապատից դուրս և տեսնում այն հին կռատուկին, որի ծաղիկներից մեկը նրանց ամուսնական նկարի մեջ էր նկարվել, բայց ափսոս, որ վրան էլ ծաղիկ չկար։ «Ինչպես չկա՞, ահա այնտեղ մի ծաղիկ կա։ Պետք է այդ ծաղիկը մեր նկարի շրջանակին փորագրեն», ասում է աղջիկը։ Աղջիկը խնդրեց, որ տղան քաղի դա և տա իրեն։ Տղան քաղում է ծաղիկը, բայց ծաղիկը նրա մատը ծակում է։ Եղավ այնպես, ինչպես ցանկանում էր աղջիկը։ Ժամանակն անցնում էր և կռատուկը մի օր շատ լավ բան մտածեց. 
«Եթե զավակները լավ են տեղավորված` ծնողները կարող են ցանկապատից դուրս էլ մնալ»։
Արևը նրան ասում է, որ դա լավ միտք է։ Հիմա նա ոչ թե թաղարի մեջ կհայտնվի, այլ մի գեղեցիկ հեքիաթում։ Եվ ահա այդ հեքիաթը։

## Կերպարներ

* Կռատուկ
* Շոտլանդացի աղջիկ
* Տանտիրոջ տղան
* Այգու ծաղիկներ
* Ծեր էշ

## Ծանոթագրություններ

## Արտաքին հղումներ

* Կռատուկի բախտը
* Կռատուկի բախտը. ձայնային տարբերակ

Կատեգորիա:Հանս Քրիստիան Անդերսենի հեքիաթներ
Երեխայական խոսակցություններ

**Երեխայական խոսակցություն** (), դանիացի հեքիաթագիր Հանս Քրիստիան Անդերսենի հեքիաթը։ Գրվել է 1859 թվականին։

## Սյուժե
Հեքիաթը պատմում է երեխաների մասին, որին մի հարուստ վաճառական հրավիրվել էր մանկական երեկոյի։ Երեկոյի ընթացքում մի պալատական յունկերի աղջիկ սկսում է պարծենալ` ասելով, թե ինքը պալատական յունկերի աղջիկ է, և որ իր երակներում իսկական արյուն է հոսում։ Աղջիկն ավելացնում է, որ իրենք` ազնվատոհմները, պետք է հեռու մնան բոլոր նրանցից, ում ազգանունը վերջանում է «սեն»-ով` պատճառաբանելով, որ «սեն»-երից խելքը գլխին բան դուրս չի գա։ Երեխաներից մեկը հպարտանում էր հոր ունեցած հարստությամբ, մյուսը` հոր խելքով։ Այդ ժամանակ պատի հետևը կանգնած մի աղքատ տղա չէր համարձակվում ներս մտնել, որովհետև նա ազնվատոհմ չէր։
Անցնում են շատ տարիներ, բոլոր երեխաներն էլ դառնում են կարգին մարդիկ։ Իսկ այն աղքատ տղան, ով կանգնել էր դռան հետևում, դարձել էր գանձերով լիքը տան տեր, ինչպես նաև` դանիացի հայտնի քանդակագործ, ում ազգանունը հենց «սեն»-ով էր վերջանում։ Այս տղան իր հույսը դրել էր միայն իր աշխատասիրության, այլ ոչ թե` հոր ծագման կամ հարստության վրա։

## Կերպարներ
* Վաճառական
* Հարուստ երեխաներ  
* Աղքատ տղա

## Ծանոթագրություններ

Կատեգորիա:1859 գրքեր
Կատեգորիա:Հանս Քրիստիան Անդերսենի հեքիաթներ
Վարդգես Սուրենյանցի նկարների ցանկ

Ստորև թվարկված են հայ գեղանկարիչ Վարդգես Սուրենյանցի նկարները։

## Նշումներ

## Ծանոթագրություններ

Կատեգորիա:Նկարների ցանկեր
Կատեգորիա:Վարդգես Սուրենյանցի նկարներ
Եվրոպայի երկրներն ըստ տարածքի

**Եվրոպայի երկրներն ըստ տարածքի** տեսակավորված այս ցանկում։

## Երկրների ցանկը

Հետևյալ երկրների մի փոքր մասը Եվրոպայում
*  մոտ 8600 կմ² (մինչև 10 %)
*  մոտ 3700 կմ² (մինչև 5 %)

## Ծանոթագրություններ

Կատեգորիա:Եվրոպայի երկրներ
Ռոլան Մարտիրոսով

**Ռոլան Գուրգենի Մարտիրոսով** (Մարտիրոսյան, ), Սուխոյի անվան կոնստրուկտորական բյուրոյի ավիակոնստրուկտոր։

## Կենսագրություն
Ծնվել է 1935 թվականի հոկտեմբերի 6-ին Արցախի Չարդախլու գյուղում։ Նրա հայրը` Գուրգեն Ամիրխանի Մարտիրոսյանը, մասնագիտությամբ փիլիսոփա էր։ Նա երկար ժամանակ դասախոսել է Գրոդնոյի մանկավարժական ինստիտուտում։ Ավարտելով Մոսկվայի ավիացիոն ինստիտուտը` Ռոլան Մարտիրոսովը սկսել է աշխատել Սուխոյի անվան կոնստրուկտորական բյուրոյում, նախագծերի ամենաառաջատար բաժնում, որն աշխատում էր իր և գլխավոր կոնստրուկտոր Պավել Օսիպովիչ Սուխոյի անմիջական ղեկավարությամբ։

## Աշխատանքային գործունեություն
Այդ բյուրոյում հաշված տարիների ընթացքում նախագծված և ստեղծված ճակատային կործանիչները հայտնի են ամբողջ աշխարհում։ Ռոլան Մարտիրոսովը տեխնիկական ղեկավարներից մեկն է, որը «ՍՈւ» ինքնաթիռներով համաշխարհային ռեկորդներ սահմանելու ուղղությամբ համալիր աշխատանքներ առաջատար մշակողներից է։ Այդ մեքենաներով սահմանվել են 30 համաշխարհային ռեկորդներ։ Ռոլան Մարտիրոսովը, որպես Սուխոյի անվան կոնստրուկտորական բյուրոյի գլխավոր կոնստրուկտոր, ղեկավարել է ՍՈՒ-34 նոր ճակատային ռմբակոծիչի ստեղծման աշխատանքները։ Ռոլան Մարտիրոսովի ստեղծած նոր ՍՈՒ-34 ինքնաթիռը կարող է երկարատև թռիչք կատարել 10 ժամյա լիցքավորմամբ 8 տոննա բեռնվածության դեպքում։ Առանց օդում լիցքավորման թռիչքի երկարությունը 4000 կմ է, իսկ երեք անգամ լիցքավորման դեպքում 14000 կմ։ Առաջին թռիչքը կատարել է 1992 թվականին։ 

## Ծանոթագրություններ

## Արտաքին հղումներ
* Սու-34 ռմբակոծիչի գլխավոր կոնստրուկտոր Ռոլան Մարտիրոսովը պետք է զգույշ լինի

Կատեգորիա:Ավիակոնստրուկտորներ
Կատեգորիա:Խորհրդային ավիակոնստրուկտորներ
Work from Home

**«Work from Home»**, ամերիկյան Fifth Harmony խմբի երգը հիփ հոփ կատարող Ty Dolla Sign-ի մասնակցությամբ։ Թողարկվել է Epic, Syco և Sony լեյբլներում 2016 թվականի փետրվարի 26-ին որպես նրանց *[[:en:7/27|7/27]]* երկրորդ ստուդիական ալբոմի առաջին սինգլ։ Երգը գրել են Joshua Coleman-ը, Jude Demorest-ը, Tyrone Griffith-ը, Jr.-ը, Alexander Izquierdo-ը, Brian Lee-ն, պրոդյուսերներն են Joshua Coleman-ը և Dallas Koehlke-ը։ 2016 թվականին տեսահոլովակը MTV Video Music Awards-ում մրցանակի է արժանացել *Լավագույն համատեղ աշխատանք* կատեգորիայում։

*[[Billboard]]* ամսագիրը ներառել է «Work from Home»-ը 2016 թվականի լավագույն 100 փոփ երեգերի ցանկի № 8 հորիզոնականում («100 Best Pop Songs of 2016»):
*[[Rolling Stone]]* ամսագրի խմբագիր Ռոբ Շեֆիլդը ներառել է «Work from Home»-ը 2016 թվականի լավագույն 50 երգերի ցանկի մեջ՝ այն դնելով № 8 հորիզոնականում («50 Best Songs of 2016»):
*[[Time]]* ամսագիրը նաև անվանել է «Work from Home»-ը տարվա լավագույն երգերից մեկը՝ այն դասելով 2016 թվականի լավագույն 10 երգերի № 5 հորիզոնականում («The Top 10 Best Songs»):

## Կոմերցիոն հաջողություններ
Երգը զբաղեցրել է № 4 հորիզոնականը ամերիկյան Billboard Hot 100 հիթ-շքերթում (դեբյուտացվելով № 12 հորիզոնականում 2016 թվականի մայիսին)։ «Work from Home»-ը հասել է № 1 հորիզոնականի Mainstream Top 40-ում, № 25 հորիզոնականի Dance Club Songs հիթ-շքերթում և № 18 հորիզոնականի Adult Top 40-ում։
2016 թվականի հոկտեմբերին սինգլի՝ ԱՄՆ-ում վաճառված օրինակների քանակը գերազանցել է 1,4 միլիոնը։

## Երաժշտական տեսահալովակ
2016 թվականի մայիսի 24-ին կայացել է «Work from Home» սինգլի տեսահոլովակի պրեմիերան Vevo հեռուստաալիքում։ Ռեժիսորը եղել է  Հաննա Լյուքս Դևիսը (*Hannah Lux Davis*):
Երաժշտական տեսահոլովակը MTV Video Music Awards մրցանակաբաշխությունում (2016) տարվա *Լավագույն համատեղ աշխատանք* (Best Collaboration Video) անվանակարգում։
Տեսահոլովակը դարձել է 2016 թվականի ամենահայտնի երգերից մեկը՝ հավաքելով միլիարդ դիտում։

## Մրցանակներ և անվանակարգեր

## Հիթ-շքերթներ

## Հավաստագրեր

## Ծանոթագրություններ

## Արտաքին հղումներ
* Տեսահոլովակ. youtube.com

Կատեգորիա:Սենտիմենտալ սիրային երգեր
Տոլմայի փառատոն

մինի|Տոլմայի փառատոնը Մուսալեռում, 2015
**Տոլմայի փառատոն,** ազգային խոհանոցի ամենամյա համահայկական փառատոն։

## Պատմություն
Փառատոնը հիմնադրվել և առաջին անգամ անցկացվել է 2011 թվականին «Հայ խոհարարական ավանդույթների զարգացման և պահպանման հասարակական կազմակերպության» կողմից։ Փառատոնի նպատակն է ապահովել հայկական ավանդական ուտեստի՝ տոլմայի ժողովրդականացումն ու հայկական մշակույթի՝ հայկական խոհանոցի ոչ նյութական արժեքների ամրապնդումը։

Նկատի ունենալով այն, որ տոլմայի փառատոնի անցկացումը համընկնում է «Ոսկե ծիրան» փառատոնի անցկացման հետ, ինչպես նաև կինոփառատոնի հյուրերի ներկայությունը ազգային խոհանոցի փառատոնին, կարելի է հանդիպել այն պնդմանը, որ առաջինն անցկացվում է Երևանի կինոփառատոնի շրջանակներում։ 2011 թվականին՝ փառատոնի ժամանակ, Հայաստանի 20 լավագույն խոհարարներ պայքարում էին հնագույն ուտեստի ամենայուրօրինակ տարբերակ ճանաչվելու համար։ Ներկայացվեցին տոլմայի բազմաթիվ տարբերակներ, որոնք պատրաստված էին ինչպես հին բաղադրատոմսերով, այնպես էլ նոր։ Կինոքննադատ Օլգա Շերվուդը, ներկա գտնվելով 2011 թվականին, փառատոնում հայտարարեց.
««Ոսկե ծիրան» ես ամեն տարի գալիս եմ, սա իմ սիրելի փառատոնն է։ Բայց այս տոնին մեզ առաջին անգամ բերեցին։ Սա հրաշալի է, այստեղ շատ հետաքրքիր է։ Ես երբեք չեմ կերել հավով, ձկով տոլմա»


2012 թվականին փառատոնին մասնակցեց 20 տաղավար՝ յուրաքանչյուրում երեք - չորս մարդ։ Փառատոնի ժյուրիի և այցելուների դատին իրենց տոլման ներկայացրեցին խոհարարներ և մասնավոր անձինք։ Վերջում փառատոնի ժյուրին որոշեց, թե ով է պատրաստել լավագույն տոլմա և հաղթողին հանձնեցին կավե գավաթը։

## Ծանոթագրություններ

## Արտաքին հղումներ
* Տոլմայի փառատոն 2022
* Տոլմայի փառատոն 2017

Կատեգորիա:2011 հիմնադրումներ Հայաստանում
Կատեգորիա:2011 հիմնադրված փառատոններ
Կատեգորիա:Փառատոներ
Այդովշչինա

**Այդովշչինա** (, , ), քաղաք և համայնք Սլովենիայի կենտրոնական մասում։

## Աշխարհագրություն
Քաղաքը գտնվում է Լյուբլյանայից դեպի հարավ-արևմուտք, Իտալիայի սահմանից ոչ հեռու, Վիպավսկի հովտում, Ադրիատիկ ծովից մոտ 25 կմ հեռավորության վրա։

## Պատմություն
Քաղաքի առաջին ճշգրիտ հիշատակումը վերաբերվում է մ.թ.ա. 200 թվականին։ Այդովշչինան հայտնի էր որպես փոքր պահակակետ, որը օգտագործում էին հռոմեացիները և կոչում *Mansio Fluvio Frigido*: Ավելի ուշ քաղաքը հիշատակվել է որպես *Castra* կամ *Castrum ad Fluvio Frigido*: Այդովշչինան ունեցել է կարևոր ռազմավարական դիրք Վիպավսկի հովտի մի քանի մարտերի ժամանակ, որոնցից է 394 թվականին Ֆրիգիդ գետի վրա տեղի ունեցած մարտը։ Բացի այդ, քաղաքը գտնվում է պատմական Կրայնա և Գորիշկա պատմական շրջանների սահմանին։ 1918-1945 թվականներին գտնվել է Իտալիայի ղեկավարության ներքո, բացառությամբ 1924-1927 թվականների։

## Բնակչություն
Համայնքի բնակչությունը կազմում է 18095 մարդ, իսկ քաղաքի բնակչությունը՝ 6373 մարդ։ Ըստ 2002 թվականի մարդահամարի արդյունքների համայնքի բնակչության 92,6 %-ը իրենց առաջին լեզուն համարում են սլովեներենը, մոտ 1,8 %-ը՝ բոսնիերենը։

## Տնտեսություն
Ժամանակակից քաղաքը տարածաշրջանի համար կարևոր արդյունաբերական կենտրոն է։ Տնտեսության հիմնական ճյուղերն են՝ տեքստիլ արտադրությունը, սննդի, կահույքի և շինանյութերի արդյունաբերությունը։

## Սպորտ
Տեղական սպորտային ակումբը կրում է «Պրիմորիե» անվանումը։

## Ծանոթագրություններ

## Արտաքին հղումներ
* Համայնքի պաշտոնական կայք

Կատեգորիա:Սլովենիայի բնակավայրեր
Կատեգորիա:Սլովենիայի քաղաքներ
Ակերնիս

**Ակերնիս**, գյուղ Արևմտյան Հայաստանում։ Գտնվում էր Ճորոխ գետի ակունքի տարածքում, Զանզալար գետակի ափին։

Գյուղի մասին հիշատակված է Ատրպետի «Ճորոխի ավազան» աշխատության մեջ։

Բնակչության մասին տեղեկություններ չեն պահպանվել։

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն

Կատեգորիա:Արևմտյան Հայաստանի գյուղեր
Ակիլվան

**Ակիլվան**, գյուղ Արևմտյան Հայաստանում, Վանի վիլայեթի Մոկսի գավառակում։

## Բնակչություն
XIX դարի վերջին ուներ 24 տուն բնակիչ, որից 15 տունը` հայ, 9 տունը` քուրդ։

## Տես նաև
* Վանի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն

Կատեգորիա:Արևմտյան Հայաստանի գյուղեր
Սանտա Մարիա դելլա Սալյուտե

**Սանտա Մարիա դելլա Սալյուտե** (), տաճար Վենետիկում՝ Դորսոդուրո շրջանի Մեծ ջրանցքի վրա։

Կառուցվել է 1630-1631 թթ. քաղաքի՝ ժանտախտի համաճարակը հաղթահարելու կապակցությամբ։ Ժանտախտի համաճարակը խլել է շուրջ 100․000 կյանք, որը կազմում էր քաղաքի բնակչության ավելի քան մեկ երրորդը։

1631 թվականին երիտասարդ ճարտարապետ Բալտասար Լոնգենը սկսել է շինարարությունը Մեծ Խորհրդի և դոժ Նիկոլո Կոտարինիի թույլտվությամբ։ Շինարարությունը շարունակվել է ավելի քան կես դար և ավարտվել 1681 թվականին։ Իսկ սրբագործվել է  ճարտարապետի մահից հետո։

Ըստ պահպանված տվյալների՝ եկեղեցու հիմքի համար օգտագործվել են ավելի քան մեկ միլիոն փայտե գերաններ, որոնցից ավելի քան 100000 խփվել են ներքևի մասում՝ որպես սյուներ։

Նոյեմբերի 21-ին՝ այն օրը, երբ Կաթոլիկ եկեղեցին նշում է «Սուրբ Աստվածածնի տաճարի մուտքի» տոնը, նշվում է Ֆեստա դելա Սալյուտեում։ Այդ օրը Դոժերի պալատից մինչև տաճար ստեղծվում է պոնտոնային կամուրջ։

## Ճարտարապետություն
Բազիլիկը կառուցվել է ութանիստ ձևով։ Խորանի վերևում ավելի ուշ կառուցվեց ավելի փոքր չափերով երկրորդ գմբեթը։ Գլխավոր գմբեթը տեղադրվել է 15 շերտերով թմբուկի վրա, որոնցից յուրաքանչյուրում կան զույգ պատուհաններ՝ շրջանակված կամարներով։ Տաճարի մուտքը զարդարված է հաղթական կամարներով։ Ճակատային մասը զարդարված է Միքայել հրեշտակապետի քանդակներով, ով սպանել էր քանդակներին։

2010 թվականի օգոստոսի 30-ին եկեղեցում հրդեհ է բռնկվել, որի ժամանակ ջրի մեջ էին մնացել Տիցիանի «Դավիդ և Գոլիաֆ» նկարը և երկու այլ նկարներ։ Նկարը պատկերում է երիտասարդ Դավիթին, սուրը իջեցրած և ձեռքերը դեպի երկինք պարզած՝ Գոլիաֆի անգլուխ մարմնի մոտ։

260px|մինի

## Տես նաև

* Վենետիկի եկեղեցիների ցանկ

## Ծանոթագրություններ

Կատեգորիա:Վենետիկի եկեղեցիներ
Կատեգորիա:Վենետիկի տեսարժան վայրեր
Կատեգորիա:Տաճարներ այբբենական կարգով
Ակիմազլու

**Ակիմազլու**, գյուղ Արևելյան Հայաստանում, Ելիզավետպոլի նահանգի Շուշիի գավառում։ Գտնվում էր Շուշի քաղաքից 32 կմ հյուսիս-արրելք։

Բնակավայրի տարածքն այգեվետ էր։ Գյուղի շրջակայքում կան անտառներ։

## Տես նաև
* Ելիզավետպոլի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն

Կատեգորիա:Արևելյան Հայաստանի գյուղեր
Ակիմիկքոմի

**Ակիմիկքոմի**, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Արևելյան Եփրատի աջ կողմի վտակներից մեկի ակունքների մոտ, Խնուսից 55 կմ հյուսիս-արևելք։

Տարածքը լեռնային էր։

## Տես նաև
* Էրզրումի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն

Կատեգորիա:Արևմտյան Հայաստանի գյուղեր
Ակթուշ

**Ակթուշ**, գյուղ Արևմտյան Հայաստանում, Խարբերդի վիլայեթի Չմշկածագի գավառակում։ Գտնվում էր Չմշկածագ քաղաքից 10-11 կմ արևելք։

Գյուղից հարավ տարածվում են անտառներ։

## Տես նաև
* Խարբերդի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն

Կատեգորիա:Արևմտյան Հայաստանի գյուղեր
Եսենիա (ֆիլմ)

**Եսենիա** (իսպաներեն՝ Yesenia), մեքսիկական ֆիլմ-մելոդրամա, որը նկարահանվել է 1971 թվականին, ռեժիսոր Ալֆրեդո Բ. Կրևեննայի կողմից։

## Սյուժեն
Մոր մահից հետո Եսենիան մնում է ծեր տատի, գնչուհի Մախսիտայի խնամակալության ներքո։ Մի անգամ, Եսենիան գողանում է Օսվալդո անունով սպայի դրամապանակը, որն էլ առիթ է հանդիսանում նրանց միջև ռոմանտիկ հարաբերությունների համար։ Շուտով նրանք որոշում են ամուսնանալ, բայց դա այնքան էլ հեշտ գործ չէ, քանի որ Եսենիան գնչուհի էր։ Այնժամ Օսվալդոն համաձայնվում է իրենց հարաբերությունները ձևակերպել գնչուական բոլոր ավանդույթներով` միայն թե լինի սիրելիի կողքին։ Հարսանիքից հետո Եսենիան լքում է հարազատ թափառախումբը և բնակություն հաստատում Օսվալդոյի տանը։ Սակայն շուտով Օսվալդոյին ձերբակալում են և որոշ ժամանակ անց, հոգնելով ամուսնուն սպասելուց, ում մասին նրան ոչինչ հայտնի չէր, Եսենիան կրկին վերադառնում է յուրայինների մոտ։

Մի անգամ Մախսիտան անկեղծանում է Եսենիայի առջև և պատմում, որ Եսենիան գնչուհի չէ և թափառախմբում չի ծնվել։ Նրա իրական ընտանիքի անդամները ունևոր մարդիկ են և ապրում են քաղաքում։ Վերջիններս ստիպված են եղել հրաժարվել Եսենիայից` հանգամանքների բերումով։

Եսենիան որոշում է այցելել նրանց, որտեղ նրան բոլորը լավ են ընդունում և պարզվում է, որ նա ունի նաև կրտսեր քույրիկ։ Որոշ ժամանակ Եսենիան ապրում է այնտեղ և շուտով նրանց տուն է այցելում Օսվալդոն, ով ինչպես պարզվում է, հանդիպում էր Եսենիայի կրտսեր քրոջ հետ։ Այդ ամբողջ ընթացքում նա եղել էր գերության մեջ և չէր կարողացել որոնել Եսենիային։ Հանդիպելով կրկին, նրանք չեն կարողանում ապրել միմյանցից հեռու։ Եսենիայի քույրը, ով ուներ սրտի լուրջ հիվանդություն, չկարողանալով համակերպվել իր սերը կորցնելու մտքի հետ, լքում է տունը և հեռանում երկրից։ Օսվալդոն և Եսենիան կրկին վերագտնում են իրենց երջանկությունը։

## Դերասանական կազմ

## Նկարահանող խումբ

## Հետաքրքիր փաստեր
Ֆիլմը ԽՍՀՄ կինովարձույթում դարձել էր կատարյալ ռեկորդակիր։ 1975 թվականին այն դիտել է 91 միլիոն հանդիսատես։ Ըստ քննադատների, կինոնկարի թեման և երջանիկ ավարտը, որն ավելի շատ հիշեցնում էր Մոխրոտիկի մասին հեքիաթը, նպաստում էին ֆիլմի հաջողությանը կինովարձույթում։

## Ծանոթագրություններ

Կատեգորիա:1971 դրամա ֆիլմեր
Կատեգորիա:1971 ֆիլմեր
Կատեգորիա:Իսպաներեն ֆիլմեր
Կատեգորիա:Մելոդրամաներ
Կատեգորիա:Մեքսիկական դրամա ֆիլմեր
Կատեգորիա:Մեքսիկայում նկարահանված ֆիլմեր
Հայաստանի Հանրապետության բանակի օր

**Հայաստանի Հանրապետության զինված ուժերի օր** (կամ **Հայոց բանակի օր**, հակիրճ՝ ՀՀ ԶՈՒ օր), Հայաստանի զինված ուժերի մասնագիտական տոն, որը նշվում է յուրաքանչյուր տարվա հունվարի 28-ին Հայաստանում։

## Պատմություն
Հայաստանի զինված ուժերի տոնը հաստատվել է 2001 թվականի հունվարի 6-ին Հայաստանի նախագահի ստորագրած «Հայաստանի Հանրապետության տոների և հիշատակի օրերի» մասին օրենքով։ 2002 թվականի նոյեմբերի 20-ին Հայաստանի Սահմանադրության մեջ լրացում է արվել՝ համաձայն որի հունվարի 28-ը սահմանվում է որպես ոչ աշխատանքային օր։

Հայաստանի բանակի տոնը նշվում է հունվարի 28-ին, քանի որ 1992 թվականի նույն այդ օրը ընդունվեց «Հայաստանի Հանրապետության պաշտպանության վերաբերյալ» որոշումը։

## Տոնակատարության ընթացակարգ
Տոնի առթիվ ՀՀ բարձրագույն ղեկավարությունը և ՀՀ զինված ուժերի ղեկավար կազմը շնորհավորում են իրենց ենթականերին, իսկ առավել աչքի ընկած աշխատակիցները պարգևատրվում են տարբեր աստիճանի մեդալներով և խորհրդանշական իրերով։

Հունվարի 28-ի երեկոյան տոնի շրջանակներում Երևանի Ա. Սպենդիարյանի անվան օպերայի և բալետի ազգային ակադեմիական թատրոնի դահլիճում Հայաստանի Հանրապետության բարձրաստիճան պաշտոնյաների և ՀՀ զինված ուժերի ղեկավար կազմի համար կազմակերպվում է համերգ, որին հասարակությունը շատ մեծ ոգևորությամբ է ընդունում։ 2017 թվականին միջոցառումների շարքը համալրվել է հունվարի 29-ի առավոտյան Մայր Աթոռում և եկեղեցու բոլոր թեմերում պատարագի մատուցումը՝ կապված զինված ուժերի հետ։

## Տես նաև
*Հայաստանի տոների և հիշատակի օրերի ցանկ

## Ծանոթագրություններ

Կատեգորիա:Ամենամյա իրադարձություններ Հայաստանում
Կատեգորիա:ՀՀ ԶՈՒ տոներ
Կատեգորիա:Հայաստանի տոներ
Կատեգորիա:Մասնագիտական տոներ
Չարդախլի (Զանգեզուրի գավառ)

**Չարդախլի**, գյուղ Ելիզավետպոլի նահանգի Զանգեզուրի գավառում։

## Բնակչություն
1907 թվականին ուներ 233 բնակիչ։

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն

## Տես նաև
* Ելիզավետպոլի նահանգի հայաբնակ բնակավայրեր

## Ծանոթագրություններ

Կատեգորիա:Արևելյան Հայաստանի գյուղեր
Չարդախլի (Արդահանի գավառ)

**Չարդախլի**, գյուղ Արևելյան Հայաստանում, Կարսի մարզի Արդահանի գավառում։ Գտնվում էր Կուր գետի վերին հոսանքի տարածքում, Արդահան քաղաքից 26 կմ հարավ։

## Բնակչություն
XX դարի սկզբին ուներ 70 տուն բնակիչ։

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն

## Ծանոթագրություններ

Կատեգորիա:Արևելյան Հայաստանի գյուղեր
Կատեգորիա:Թուրքիայի գյուղեր
Սաակաշվիլու նախագահական գրադարան

**Սաակաշվիլու նախագահական գրադարան** (), մասնավոր գրադարան Թբիլիսիում։

Գրադարանը մատուցում է ընթերցողներին.
* Քաղաքագիտության և հասարակական գիտությունների, ճարտարապետության գրականություն, գիտագրադարանային համալիր ռեսուրսների նախագծում
* Բանավեճի ժամանակաից հարթակ երիտասարդնեիր և ակտիվ քաղաքացիների համար
* Ակտիվ քաղաքացինեիր ցանցի զարգացում
*  Ուսանողների և երիտասարդ հետազոտողների գիտական համագործակցություն
*  Տեղեական և արտասահմանյան ԶԼՄ-ների, քաղաքագետների տեղեկատվական կենտրոն

## Ընթերցասրահ
thumb|250|Ընթերցասրահի գրքերը
Գրադարանի ընթերցասրահում է գտնվում շուրջ 6 հազատ գիրք։ Հիմնականում ներկայացված է քաղաքականության տեսության, տարածաշրջանային հետազոտությունների, ազգային անվտանգության, իրավունքի, պատմության, ճարտարապետության, դիզայնի և ուրբանիզացիայի թեմատիկայով գրականություն։

Սոցիալական գիտությունների բաժինը ընդգրկում է տնտեսագիտության, մարդաբանության, սոցիոլոգիայի և հոգեբանության գրականությունը։ Գրադարանը համագործակցում է միջազգային այնպիսի առաջատար հրատարակչությունների հետ, ինչպիսիք են. SAGE, Cambridge, Wiley, Chicago University Press, издательство Harvard University Press, Bloomsbury, Palgrave, Person, Rutledge:

Առանձնահատուկ ուշադրություն է դարձվում գինեգործության գրականությանը՝ որպես Վրաստանի առանցքային թեմատիկաներից մեկի։ Ընթերցասրահը կազմված է Միխեիլ Սաակաշվիլիի անձնական հավաքածուից։

## Ծանոթագրություններ

## Արտաքին հղումներ
* Պաշտոնական կայք 
* Ֆեյսբուքյան պաշտոնական էջ 
* Գրադարանի գրքերի կատալոգ 

Կատեգորիա:Թբիլիսիի գրադարաններ
Կատեգորիա:2014 հիմնադրումներ Վրաստանում
Կատեգորիա:2014 հիմնադրված գրադարաններ
Չելյաբինսկի բարձր շենքերի ցանկ

Չելյաբինսկի բարձր շենքերի ցանկը պարունակում է Ռուսաստանի Չելյաբինսկ քաղաքի ամենաբարձր շենքերի կանոնակարգված բարձրությունը ։ Ցուցակը գլխավորում է 23 հարկանի «Չելյաբինսկ-Սիթի» բիզնես կենտրոնը, որի բարձրությունը 111 մետր է և կառուցվել է 2007 թվականին:Բարձրությամբ երկրորդը 27 հարկանի «Բովիդ» բիզնես կենտրոնն է, որի բարձրությունը 101 մետր է և կառուցվել է 2014 թվականին։ Բարձրությամբ երրորդը 25 հարկանի «Թագավոր Պլազա» բնակելի համալիրն է 90 մետր բարձրությամբ, կառուցվել է 2016 թվականին։

1995-ից 2003 թվականներին ամենաբարձր շենքերը եղել են 16-հարկանի։ Նշանավորը տիպային տուն 97-րդ շարքն է, նախագծված ճարտարապետներ՝ Գավլովսկիմի և Տալալաեմիի կողմից։ ցանկում ներկայացված բոլոր շենքերը կառուցվել են 2003 թվականից հետո։

Այս պահին Չելյաբինսկում հաշվվում է 50 շենքեր, որոնք բարձրությամբ 65 մետր են։ Կառուցվում են բարձրաբերձ բնակելի համալիրներ, ինչպիսիք են «Արեւմտյան ճառագայթը», «Մանհեթեն»։ Ներկայումս կառուցվում են 5 շենքեր, որոնք բարձրությամբ 65 մետր պիտի լինեն։

## Կառուցված շենքեր
Այս ցուցակում նշված են Չելյաբինսկի առնվազն 65 մետր բարձրությամբ շենքերը։

## Կառուվող և առաջարկվող շենքերի կառուցումներ
##### Կառուցվող

##### Հաստատված

## Ծանոթագրություններ

Կատեգորիա:Չելյաբինսկի ճարտարապետություն
Ագուլիսի գրչության կենտրոն

**Ագուլիսի գրչության կենտրոն**, գործել է 14-18-րդ դարերում Ագուլիսի Սբ Թովմա առաքյալի վանքում, որտեղ ընդօրինակվել է մոտ 90 ձեռագիր։ Մեզ հասած հնագույն ձեռագիրը Վարդան գրիչի՝ 1375 թվականին ընդօրինակած Գրիգոր Նարեկացու «Մատեան ողբերգութեան» պոեմն է։ Ագուլիսի գրչության կենտրոնն ընդլայնել է գործունեությունը 15-րդ դարում՝ Հակոբ րաբունապետի ջանքերով։ 1425 թվականին Մատթեոս գրիչն ընդօրինակել է Գրիգոր Տաթևացու «Գիրք հարցմանցը», 1447 թվականին՝ «Տօնական», իսկ Թումա գրիչը 1432 թվականին՝ Միքայել Ասորու «Ժամանակագրութիւնը», ապա՝ Վարդան Արևելցու «Հաւաքումն պատմութեան», Կիրակոս Գանձակեցու «Պատմութիւն Հայոց» երկերը։ 16-րդ դարից վկայություններ կան միայն ձեռագրերի նորոգման մասին, իսկ 17-րդ դարից պահպանվել է 8 ձեռագիր։

Ագուլիսի գրչության կենտրոնը 1752 թվականին կողոպտել են Ատրպատականի Ազատ խանի, 1789 թվականին՝ Մուստաֆա խանի հրոսակները։ Վանքի սպասքից բացի՝ նրանք հափշտակել են նաև ձեռագրերը (1477 թվականի ճաշոցը 3900 ար­ծաթով Պետրոս տիրացուն գնել է և վերադարձրել վանքին)։ Ագուլիսի գրչության կենտրոնում գրված 10 ձեռագիր պահվում է Մատենադարանում։

## Ծանոթագրություններ

Կատեգորիա:Հայ գրչության կենտրոններ
Օսկարի 4-րդ մրցանակաբաշխություն

**Օսկարի 4-րդ մրցանակաբաշխությունը** կայացել է 1931 թվականի նոյեմբերի 10-ին, Լոս Անջելեսի «Բալտիմոր հյուրանոց»-ում 1800 հյուրերի ներկայությամբ։ Մրցանակը պետական մակարդակի աջակցություն է ստացել։ Արարողությանը մասնակցելու համար, ԱՄՆ-ի նախագահ Հերբերտ Հուվերի անձնական արձակմամբ, Վաշինգտոնից ժամանեց Չարլզ Կյորտիսը։ Այդ տարի ստեղծվեց երեք նոր կատեգորիա. երկուսը սցենարի համար, և մեկը տեխնիկական նվաճումների համար։ Դա առաջին արարողությունն էր, որի ժամանակ հանձնվեցին անագից ու կապարից պատրաստված արձանիկներ։ Առաջ, արձանիկները բրոնզով ոսկեզօծված էին։ «Լավագույն ֆիլմ»  անվանակարգի հաղթող դարձավ ռեժիսոր Ուեսլի Ռագլզի վեստերն ժանրի` «Սիմարրոն» ֆիլմը, որն այդ երեկո ստացավ երեք արձանիկ «Սիմարրոն», (լավագույն ֆիլմ, լավագույն սցենարների ադապտացիա, լավագույն բեմադրող-նկարիչի աշխատանք)։ Լավագույն դերասանի համար մրցանակ ստացավ Լայոնել Բերիմորը, լավագույն դերասանուհու համար մրցանակ ստացավ Մարի Դրեսլերը։
մինի|աջից|Լավագույն տղամարդու դերի համար Օսկար ստացած Լիոնել Բարիմորը
մինի|աջից|Հատված «Մին և Բիլ» ֆիլմից: Մարի Դրեսլերը, ով ստացել է Օսկար լավագույն կնոջ դերի համար
## Հաղթողներ և նոմինանտներ

Կինոֆիլմերի ցուցակ, որոնք արժանացել են մի քանի անվանակարգի.
* 7: «Սիմարրոն»
* 4: «Մարոկկո», «Սկիպի»
* 3: «Ազատ հոգի», «Առաջին գիծը»
* 2: «Արձակուրդ», «Սվենգալի»

Կինոֆիլմերի ցուցակ, որոնք ստացել են մի քանի մրցանակ.
* 3: «Սիմարրոն»

★ Հաղթողները ընդգծված են առանձին գույնով

## Ծանոթագրություններ

Կատեգորիա:Օսկար կինոմրցանակ
Ազատություն (թերթ)

**Ազատություն**, շաբաթաթերթ, ապա՝ ամսաթերթ, վերջում՝ կիսամսյա։

Լույս է տեսել 1890֊1892 թվականներին Նյու Յորքում։ Խմբագիր-հրատարակիչ՝ Հայկակ Էկինյան։ Ամերիկահայ առաջին թերթերից է («Արեգակ» և «Սուրհանդակ» պարբերականներից հետո)։ Տպագրել է նյութեր տեղի հայ գաղութի կյանքից, լուրեր՝ Հայաստանից։

## Ծանոթագրություններ

Կատեգորիա:ԱՄՆ-ի հայկական թերթեր
Կատեգորիա:Հայկական հասարակական պարբերականներ
Կատեգորիա:Հայկական լրատվական պարբերականներ
Մանվել Ադամյան

**Մանվել Ադամյան** (**Մանուել Ադամյան** (), հայ բանաստեղծ, դրամատուրգ, հրատարակիչ։

## Կենսագրություն
Մանվել Ադամյանը 1952 թվականին ավարտել է Բեյրութի Աբգարյան ազգային վարժարանը, իսկ 1968 թվականին՝ Երևանի պետական համալսարանը։ 1971-1987 թվականներին եղել է Բեյրութի Սահակ Մեսրոպյան վարժարանի տնօրեն, միաժամանակ դասավանդել է ՀԲԸՄ Երվանդ Հյուսիսյան համալսարանում։ Հիմնադրել է «Կոչնակ», «Նոր սերունդի ձայն» (հայերեն-անգլերեն) ամսագրերը։

Լույս են տեսել Ադամյանի «Կռունկները երգեցին» (1963), «Տար մոխիր» (1984), «Հատուցում» (1990), «Քարէ ծաղիկ» (1991), «Ալֆան և Օմեղան» (2004) բա­նաստեղծությունների, «Փաստեր և մտորումներ» (1997) հրապարակախոսական հոդվածների, «Թատրերգութիւններ» (2011) պիեսների ժողովածուները։

## Մրցանակներ և պարգևներ
* ԼՂՀ մշակույթի նախարարության մեդալ (2010)
* ՀՀ «Մովսես Խորենացի» մեդալ (2010)
*Հայ եկեղեցու «Սուրբ Սահակ-Սուրբ Մեսրոպ» շքանշան (2013)
*Հայաստանի սփյուռքի նախարարության «Մայրենիի դեսպան» մեդալ (2013)

## Ծանոթագրություններ

Կատեգորիա:Հայ բանաստեղծներ
Կատեգորիա:Հայ դրամատուրգներ
Կատեգորիա:Հայ հրատարակիչներ
Վարազաթումբ

**Վարազաթումբ** (ադրբեջանական անվանումը՝ **Լելե Թեփե** ), 271.1 մետր բարձրություն ունեցող բլուր Արցախի Հանրապետության Հադրութի շրջանում՝ արցախա-ադրբեջանական սահմանի շրջակայքում։ Գտնվում է Ադրբեջանի Փոքր Մարջանլի գյուղից 2.9 կմ (1.8 մղոն) հեռավորության վրա։

Լելե Թեփեի հայկական անվանումը՝ Վարազաթումբը, կապված է Հայոց Արևելից կողման՝ Արցախում ու Ուտիքում իշխող Վաչագանի Բարեպաշտի ավանդության հետ։ Մի օր Վաչագանը դուրս է գալիս Արաքսի հովիտ՝ վարազի որսի, և նրա արքունի որսորդները այդ թմբի վրայից դիտում էին տարածքը և փող փչում վարազ նկատելու դեպքում։

Վարազաթումբը կարևոր ռազմավարական նշանակություն է ունեցել Արցախյան պատերազմի տարիներին։ 1994 թվականի փետրվարի 11-12-ին ռազմական գործողություններն ընթացել են գլխավորապես այս տեղանքում։ Փետրվարի 12-ին հայկական ուժերին հաջողվել է վերահսկողություն սահմանել Վարազաթմբի բլուրի շրջակայքում, սակայն 2016 թվականի ապրիլին տեղի ունեցած արցախաադրբեջանական քառօրյա պատերազմի ընթացքում այն օկուպացվել է Ադրբեջանի զինված ուժերի կողմից։

## Ծանոթագրություններ

Կատեգորիա:Ադրբեջանի աշխարհագրական օբյեկտներ
Կատեգորիա:Բլուրներ այբբենական կարգով
Կատեգորիա:Քառօրյա պատերազմ
Ռուդոլֆ Բեռնշտայն

**Ռուդոլֆ Բեռնշտայն** (, ), գերմանացի կոմունիստ, Կոմինտերնի գործիչ, կինեմատոգրաֆիստ։

## Կենսագրություն
Ռուդոլֆ Բեռնշտայնը սովորել է Բեռլինում տղաների հրեական դպրոցում, 1906-1912 թվականներին հաճախել է գիմնազիա, այնուհետև ստացել առևտրի գծով կրթություն։ 1915 թվականին զորակոչվել է արևելյան ռազմաճակատ, 1918 թվականի հոկտեմբերին դասալիք է դարձել, մասնակցել ռուս զինվորների հետ եղբայրացմանը։

1919 թվականի սկզբին մտել է Սպարտակ միություն և Գերմանիայի անկախ սոցիալ-դեմոկրատական կուսակցություն, հետագայում` 1920 թվականին՝ Գերմանիայի կոմունիստական կուսակցություն։ Ամուսնացած էր Մարթա Բեռնշտեյնի հետ, որի երկվորյակ քույրը հակաֆաշիստ Էլզա Էմմեն էր։ Դուստրը` Խաննա Պոդիմախինան, ծնվել է 1924 թվականին։

1925 թվականին Բեռնշտեյնն անցել է կուսակցական աշխատանքի, ղեկավարել է տարբեր կուսակցական կազմակերպություններ, 1933 թվականին աշխատել է  Գերմանիայի կոմունիստական կուսակցության վարչությունում բաժնի քարտուղար Կարլ Լիբկնեխտի տանը։ Հանդիսացել է Գերմանիայի առաջին կոմունիստական կուսակցության օկրուգային ժողովի պատգամավոր Բեռլինում։

Ռեյխստագի հրկիզումից հետո 1933 թվականին Բեռնշտեյնը ձերբակալվել է և առանց դատի ու քննության պահվել է Ալեքսանդերպլացի ոստիկանական բանտում, Շպանդաուի բանտում և Զոննենբուրգի համակենտրոնացման ճամբարում։ Որպես վկա ընդգրկվել է Գեորգի Դիմիտրովի դեմ  դատավարության գործով։ 1934 թվականին Բեռնշտեյնին հաջողվել է ընտանիքի հետ փախչել ԽՍՀՄ, որտեղ նա աշխատել է Կոմինտերնում։ 1943 թվականին Ռուդոլֆ Բեռնշտեյնը ստացել է Բանվորա-գյուղացիական Կարմիր բանակի կապիտանի կոչում, 1945 թվականին նշանակվել է  Վիեննայում «Ավստրիական թերթի » (Österreichische Zeitung)-ի խմբագիր։   1947 թվականին վերադարձել է Բեռլին և նշանակվել СЕПГ-ի Կենտկոմի բաժնի պետ։

1950 թվականին Բեռնշտեյնը գերմանական կողմից հադես է եկել որպես ԽՍՀՄ-ի հետ համատեղ կինովարձույթի  Progress Film-Verleih ընկերության տնօրեն։ 1955 թվականի հոկտեմբերի 1-ից նշանակվել է ԳԴՀ-ի Պետական կինոարխիվի առաջին տնօրեն և զբաղեցրել է այդ պաշտոնը մինչև 1958 թվականի ապրիլ։

Թաղված է Ֆրիդրիխսֆելդի Կենտրոնական գերեզմանատանը։

## Գրականություն
* Folterhölle Sonnenburg. Tatsachen- und Augenzeugenbericht eines ehemaligen Schutzhäftlings. Verlag der Internationalen Roten Hilfe Zürich / Paris 1934

## Ծանոթագրություններ

## Արտաքին հղումներ
* Ռուդոլֆ Բեռնշտայնի կենսագրությունը

Կատեգորիա:Առաջին համաշխարհային պատերազմի մասնակիցներ
Կատեգորիա:Գերմանիայի քաղաքական գործիչներ
Կատեգորիա:Կոմինտերնի գործիչներ
Սեդա Հակոբյան

**Սեդա Հակոբյան** (, ), հայկական ծագմամբ իրաքցի երգչուհի։ Երաժշտական կարիերան սկսել է 1968 թվականին, ունեցել է մեծ հաջողություն։ Հայտնի է որպես «Իրաքի ջերմ ձայն» և համարվում է Իրաքի Ֆեյրուզը։

## Կենսագրություն
Սեդա Հակոբյանը ծնվել է 1950 թվականին Իրաքի Բասրա քաղաքում քրիստոնյա իրաքահայերի ընտանիքում։ Հայրը թենիս էր խաղում և որպես Իրաքի ներկայացուցիչ հանդես է եկել տարբեր մրցաշարերում։ Երաժշտական ասպարեզ մուտք գործելուց հետո Սեդան աշխատում է այնպիսի հայտնի կոմոպզիտորների հետ, ինչպիսիք են Թարիք ալ-Շիբլին, Ֆարուք Հիլալ Խամաշը, Էլիաս Ռահբանին և Ահմեդ Քասիմը։

Հակոբյանի երաժշտական ոճը առաջիններից էր, որ նորացրեց իրաքյան երգերը` արևմտյան գործիքների ներդրման և ժամանակակից փոփ երաժշտության միջոցով։ Սեդա Հակոբյանը համերգներով հանդես է եկել ամբողջ արաբական աշխարհում, այդ թվում` Իրաքում, Եգիպտոսում, Ալժիրում, Արաբական Միացյալ Էմիրություններում, Կատարում, ինչպես նաև Եվրոպայում` Ուզբեկստանում, Ռուսաստանում, Գերմանիայում, Բուլղարիայում և Իսպանիայում։

1997 թվականին Հակոբյանը հեռացել է Իրաքից և հաստատվել Կատարում։ Այժմ բնակվում է  Տորոնտոյում։

## Անձնականկյանք
Սեդան ամուսնացած է ռեժիսոր Էմադ Բահջաթի հետ։ Ունեն երկու դուստր` Նովան  և Նաիրին։ Նովա Էմադը նույնպես երգչուհի է, ապրում է Կանադայում և հետևում է մոր հետքերին` նորացնում է դասական իրաքյան երաժշտությունը` ներմուծելով նոր ժանրեր, օրինակ`  հիփ-հոփ / Trance և Bossa-Nova: Նաիրին խմբագիր, ռեժիսոր և լուսանկարիչ է։

## Ծանոթագրություններ

## Արտաքին հղումներ
*Պաշտոնական կայք  
*Seta Hagopian at Facebook
*http://soundcloud.com/seta-hagopian Soundcloud
*https://www.instagram.com/seta.hagopian at Ինստագրամ

Կատեգորիա:Իրաքահայ երգչուհիներ